नेशनल डेस्क: जम्मू-कश्मीर में पिछले कुछ समय में स्थानीय युवकों के आतंकवादी गतिविधियों की ओर झुकाव के बीच सेना प्रमुख जनरल बिपिन रावत ने आज उम्मीद जतायी कि राज्य में जल्द ही स्थिति सामान्य हो जायेगी। जम्मू कश्मीर लाइट इंफेन्ट्री की स्थापना के सात दशक पूरे होने के मौके पर आयोजित एक कार्यक्रम में रावत ने कहा कि राज्य में कुछ युवक मुख्यधारा से भटक गये हैं और उनका मानना है कि वे बंदूक से अपना लक्ष्य हासिल कर सकते हैं। लेकिन इन युवकों को जल्द समझ में आ जायेगा कि इनका मिशन बंदूक से सफल नहीं होने वाला।